Lleó

context: Les preses són principalment mamífers grans, amb una preferència pels nyus, impales, zebres, búfals i facoquers a Àfrica i nilgaus, senglars i diverses espècies de cérvols a l'Índia. Els lleons també cacen moltes altres espècies, segons la disponibilitat. Això concerneix principalment ungulats amb un pes d'entre 50 i 300 quilograms, com ara el cudú, el búbal, l'òrix del Cap i l'eland.[44] A vegades, cacen espècies relativament petites com la gasela de Thomson o la gasela saltadora. Els lleons que viuen a prop de la costa namíbia s'alimenten en gran manera de foques.[45] Els lleons que cacen en grup són capaços d'abatre la majoria d'animals, fins i tot adults sans, però rarament ataquen preses molt grans com ara mascles de búfal o girafes adultes a causa del risc de prendre mal.[46]
qas: answers: text: mamífers grans
question: Com són les preses?

answers: text: ungulats
question: Què són el cudú, el búbal, l'òrix del Cap i l'eland?

answers: text: entre 50 i 300 quilograms
question: Quin pes tenen els ungulats que cacen els lleons?

answers: text: en gran manera de foques
question: Com s'alimenten els lleons que viuen a prop de la costa de Namíbia?

answers: text: a causa del risc de prendre mal
question: Per què els lleons rarament ataquen girafes adultes?

context: Quan s'integren a la resta de l'esbart, al principi els cadells manquen de confiança quan es troben davant de lleons adults que no són la seva mare. Tanmateix, aviat comencen a participar en la vida de grup, jugant entre ells o intentant començar a jugar amb els adults. Les lleones que tenen cries tenen més probabilitats de ser tolerants envers les d'altres lleones que les que no en tenen. La tolerància dels mascles vers els cadells varia; a vegades, un mascle pot deixar pacientment que les cries juguin amb la seva cua o crinera, mentre que un altre pot grunyir i fer fora els cadells.[69]
qas: answers: text: manquen de confiança
question: Com estan els cadells quan s'integren a la resta de l'esbart?

answers: text: aviat
question: Quan comencen els cadells a participar en la vida de grup?

answers: text: jugant entre ells o intentant començar a jugar amb els adults
question: Com participen els cadells en la vida de grup?

answers: text: Les lleones que tenen cries
question: Qui són més tolerants en vers les cries?

answers: text: amb la seva cua o crinera
question: Amb què deixen alguns lleons jugar a les cries?

context: Quan estan en repòs, els lleons realitzen actes socials per mitjà d'una sèrie de comportaments i mostren moviments expressius molt desenvolupats. Tenen un conjunt d'expressions facials i postures corporals que són gestos visuals.[81] Els gestos pacífics més comuns són el de fregar-se el cap i les llepades socials,[82] que han estat comparades a l'empolainament dels primats.[83] Fregar-se el cap, tot utilitzant el musell per acariciar el front, la cara i el coll d'un altre lleó, sembla una mena de salutació,[84] car s'observa sovint quan un animal ha estat separat dels altres, o després d'un combat o conflicte. Els mascles tendeixen a fregar altres mascles, mentre que els cadells i les femelles freguen altres femelles.[85] Les llepades socials solen produir-se en combinació amb els fregaments de cap; generalment són mútues i el receptor sembla mostrar plaer. El cap i el coll són les parts del cos que es llepen més habitualment, cosa que podria ser per motius pràctics, car un lleó, ell mateix, no es pot llepar aquestes zones.[86]
qas: answers: text: moviments expressius molt desenvolupats
question: Què mostren els lleons quan realitzen actes socials?

answers: text: fregar-se el cap i les llepades socials
question: Quins són els gestos pacífics més comuns?

answers: text: a l'empolainament dels primats
question: Amb què han estat comparades les llepades socials?

answers: text: tendeixen a fregar altres mascles
question: A qui freguen els mascles?

answers: text: plaer
question: Què mostra el receptor dels fregaments de cap?

context: Els lleons continuen apareixent a la literatura moderna, des del messiànic Aslan d'El lleó, la bruixa i l'armari i els llibres posteriors de la sèrie de Nàrnia, escrita per Clive Staples Lewis,[192] fins al còmic lleó covard d'El màgic d'Oz.[193] L'advent de les pel·lícules veié la continuació del simbolisme dels lleons; un dels lleons més icònics i reconeguts és Leo the Lion, la mascota dels estudis Metro-Goldwyn-Mayer (MGM), que ha estat utilitzada des de la dècada del 1920.[194] La dècada del 1960 fou testimoni de l'aparició de la que és probablement la lleona més cèlebre, l'animal de Kenya Elsa a la pel·lícula Nascuda lliure,[195] basada en la història real del best-seller internacional homònim.[196] El paper del lleó com a rei dels animals ha estat utilitzat en dibuixos animats, des del manga de la dècada del 1950 que donà origen als primers dibuixos animats en color japonesos, Kimba the White Lion, Leonardo Lion de King Leonardo and his Short Subjects, ambdós de la dècada del 1960, fins a la pel·lícula de Disney The Lion King,[197][198] que incloïa la popular cançó The Lion Sleeps Tonight a la banda sonora. Un lleó apareix als bitllets de 50 rands de Sud-àfrica.
qas: answers: text: a la literatura moderna
question: On apareixen els lleons?

answers: text: Clive Staples Lewis
question: Qui va escriure la sèrie de Nàrnia?

answers: text: dels estudis Metro-Goldwyn-Mayer (MGM)
question: De qui és la mascota Leo the Lion?

answers: text: Nascuda lliure
question: En quina pel·lícula apareix Elsa?

answers: text: Un lleó
question: Què apareix als bitllets de 50 rands?

context: Tant els mascles com les femelles defensen l'esbart dels intrusos. Alguns lleons sovint encapçalen la defensa contra els intrusos, mentre que d'altres es queden enrere.[33] Aquests «covards» no són castigats pels líders; possiblement tenen altres funcions al grup i els líders els perdonen.[34] Una hipòtesi alternativa és que existeix alguna mena de recompensa associada al fet de ser un líder que foragita els intrusos.[35] El mascle o els mascles sovint defensen l'esbart de mascles aliens que intenten apropiar-se de l'esbart. Les femelles formen una unitat social estable i no toleren femelles alienes;[36] la composició femenina d'un grup només canvia amb el naixement i la mort de les lleones,[37] tot i que algunes femelles deixen l'esbart i esdevenen nòmades.[38] En canvi, els mascles subadults abandonen l'esbart quan assoleixen la maduresa, a l'edat d'uns 2-3 anys.[38]
qas: answers: text: l'esbart dels intrusos
question: Què defensen els mascles i les femelles?

answers: text: estable
question: Com és la unitat social que formen les femelles?

answers: text: amb el naixement i la mort de les lleones
question: Quan canvia la composició femenina d'un grup?

answers: text: nòmades
question: Com poden esdevenir algunes lleones?

answers: text: a l'edat d'uns 2-3 anys
question: Quan assoleixen la maduresa els mascles subadults?

context: A l'edat mitjana, l'espècie ja havia estat erradicada de Palestina i després de gairebé tota la resta d'Àsia amb l'arribada d'armes de foc fàcils d'aconseguir al segle xviii. Al pas del segle xix al xx s'extingí a l'Àfrica del Nord i el Prò xim Orient. A final del segle xx ja havia desaparegut de Turquia i gran part del nord de l'Índia,[25][119] mentre que l'última observació d'un lleó asiàtic viu a l'Iran fou el 1941 (entre Shiraz i Jahrom, província de Fars), tot i que el 1944 es trobà el cadàver d'una lleona a la riba del riu Karun (Khuzestan). Des d'aleshores, no hi ha hagut informes fiables d'Iran.[55] Actualment, la subespècie ja només sobreviu a dins i als voltants del Bosc de Gir, al nord-oest de l'Índia.[104] Aproximadament uns 300 lleons viuen en un santuari de 1.412 km² a l'estat de Gujarat, que cobreix gran part del bosc. Les poblacions estan augmentant a poc a poc.[120]
qas: answers: text: armes de foc
question: Què eren fàcils d'aconseguir al segle xviii?

answers: text: A final del segle xx
question: Quan va desaparèixer de Turquia?

answers: text: entre Shiraz i Jahrom, província de Fars
question: On es va veure l'última observació d'un lleó asiàtic a l'Iran?

answers: text: Aproximadament uns 300
question: Quants lleons viuen en el santuari situat a l'estat de Gujarat?

answers: text: poc a poc
question: Com estan augmentant les poblacions?